CELEX: 62008CA0091
Language: sl
Date: 2010-04-13 00:00:00
Title: Zadeva C-91/08: Sodba Sodišča (veliki senat) z dne 13. aprila 2010 (predlog za sprejetje predhodne odločbe Landgericht Frankfurt am Main – Nemčija) – Wall AG proti Mestu Frankfurt na Majni, Frankfurter Entsorgungs- und Service GmbH (FES) (Koncesije za storitve — Postopek oddaje — Obveznost preglednosti — Naknadna zamenjava podizvajalca)

5.6.2010   
            
            
               SL
            
            
               Uradni list Evropske unije
            
            
               C 148/4
            
         Sodba Sodišča (veliki senat) z dne 13. aprila 2010 (predlog za sprejetje predhodne odločbe Landgericht Frankfurt am Main – Nemčija) – Wall AG proti Mestu Frankfurt na Majni, Frankfurter Entsorgungs- und Service GmbH (FES)
   (Zadeva C-91/08) (1)
   
   (Koncesije za storitve - Postopek oddaje - Obveznost preglednosti - Naknadna zamenjava podizvajalca)
   2010/C 148/05
   Jezik postopka: nemščina
   
      Predložitveno sodišče
   
   Landgericht Frankfurt am Main
   
      Stranke v postopku v glavni stvari
   
   
      Tožeča stranka: Wall AG
   
      Toženi stranki: Mesto Frankfurt na Majni, Frankfurter Entsorgungs- und Service GmbH (FES)
   
      Ob udeležbi: Deutsche Städte Medien (DSM) GmbH
   
      Predmet
   
   Predlog za sprejetje predhodne odločbe – Landgericht Frankfurt am Main – Razlaga členov 12, 43, 49 in 86(1) Pogodbe ES, načel preglednosti, enakosti in prepovedi diskriminacije ter člena 2(1)(b) in (2) Direktive Komisije 80/723/EGS z dne 25. junija 1980 o preglednosti finančnih odnosov med državami članicami in javnimi podjetji (UL L 195, str. 35), kakor je bila spremenjena z Direktivo Komisije 2000/52/ES z dne 26. julija 2000 o spremembah Direktive 80/723/EGS o preglednosti finančnih odnosov med državami članicami in javnimi podjetji (UL L 193, str. 75), in člena 1(9) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, str. 114) – Oddaja koncesije za storitve – Pojem javnega podjetja – Posledice nespoštovanja obveznosti preglednosti ob naknadni spremembi podizvajalca na izvršitev pogodbe
   
      Izrek
   
   
               1.
            
            
               Če so spremenjene določbe koncesijske pogodbe za storitve bistveno drugačne od določb zaradi katerih je bila prvotna koncesijska pogodba dodeljena in zato izkazujejo željo strank po ponovnem pogajanju glede bistvenih določil te pogodbe, je treba v skladu z nacionalnim pravnim redom zadevne države članice naložiti sprejetje vseh ukrepov, ki so potrebni za ponovno vzpostavitev preglednosti postopka, vključno z novim postopkom dodelitve. Po potrebi je treba izpeljati nov postopek dodelitve na podlagi pogojev, ki so prilagojeni specifičnosti zadevne koncesije za storitve, in omogočiti dostop do ustreznih informacij, ki se nanašajo na to koncesijo, podjetjem, s sedežem na ozemlju druge države članice, preden se ta koncesija dodeli.
            
         
               2.
            
            
               Če podjetje koncesionar sklene pogodbo, ki se nanaša na storitve, ki so zajete s koncesijo, ki ji jo je dodelil lokalni organ, obveznost preglednosti, ki izhaja iz členov 43 ES in 49 ES ter iz načel enakega obravnavanja in prepovedi diskriminacije na podlagi državljanstva, ne velja, če:
               
                           —
                        
                        
                           je to podjetje ustanovil lokalni organ za namene odstranjevanja odpadkov in čiščenja cestnih površin, vendar opravlja dejavnosti tudi na trgu;
                        
                     
                           —
                        
                        
                           ima ta lokalni organ v tem podjetju 51-odstotni delež, vendar se lahko sklepi glede upravljanja sprejmejo le s tričetrtinsko večino na skupščini te družbe;
                        
                     
                           —
                        
                        
                           ta lokalni organ imenuje v tem podjetju le četrtino članov nadzornega sveta zadevnega podjetja, vključno s predsednikom nadzornega sveta; in
                        
                     
                           —
                        
                        
                           to podjetje ustvari več kot polovico svojega prometa na podlagi dvostranskih pogodb o odstranitvi odpadkov in čiščenju cestnih površin na območju tega lokalnega organa, ki jih slednji financira z občinskimi davki, ki jih plačajo davkoplačevalci.
                        
                     
         
               3.
            
            
               Načeli enakega obravnavanja in prepovedi diskriminacije na podlagi državljanstva iz členov 43 ES in 49 ES ter zahteva po preglednosti, ki izhaja iz njiju, ne nalagajo nacionalnim organom odpovedi pogodbe niti nacionalnim sodiščem sprejetje odredbe v vsakem primeru, ko se zatrjuje, da je bila v postopku dodelitve koncesije za storitve ta obveznost kršena. Naloga nacionalnega pravnega reda je, da določi pravna sredstva, ki so namenjena varstvu pravic, ki jih imajo posamezniki na podlagi te obveznosti, tako, da ta pravna sredstva niso manj ugodna od podobnih pravnih sredstev nacionalnega prava in v praksi ne onemogočijo ali preveč otežijo uveljavljanja teh pravic. Obveznost preglednosti izhaja neposredno iz členov 43 ES 49 ES, ki imata v nacionalnem pravnem redu držav članic neposreden učinek in prednost pred nasprotnimi določbami nacionalnega prava.
            
         
      (1)  UL C 142, 7.6.2008.